Það er kominn tími á gleðifréttir og á morgun geta menn búist við því að ein stærsta mynd ársins rati í verslanir á bæði DVD og Blu-Ray . Jei á það ! En það sem eru enn betri fréttir ( en koma væntanlega engum á óvart því það stendur í fyrirsögninni ) er að Kvikmyndir.is hefur fengið fullt af Avengers-eintökum í hendurnar til að gefa . Enn meira jei ! SAMfilm kann heldur betur að klóra okkur Marvel - og Joss Whedon-nördunum á réttum stöðum því þeir hafa verið svo elskulegir að afhenda okkur margs konar útgáfur af þessari ofurhetjuveislu . Í boði verðum við með standard DVD eintak , tveggja diska stálbox á Blu-Ray , standard Blu-Ray og síðan sama BD-disk með viðbættri 3D útgáfu . Stálboxið verður aðeins fáanlegt í takmörkuðu magni í búðum . Til að forðast algjöra óreiðu verða tvenns konar leiðir til að geta unnið eintak . Sitthvor leikurinn fyrir sitthvort formatið . Notendum er að sjálfsögðu velkomið að sækjast í hvort tveggja . Í Blu-Ray leiknum eru reglurnar þannig að lesendur senda tölvupóst á netfangið tommi@kvikmyndir.is og segja hvaða ofurkröftum þeir væru helst til í að búa yfir og hvers vegna . Fólk er þar beðið um að taka það fram hvort það vilji sérstaklega sækjast eftir 3D - disk . DVD leikurinn virkar þannig að þú nýtir þér kommentsvæðið hér fyrir neðan fréttina og segir hvaða meðlimur Avengers-hópsins þér finnst vera svalastur . Sakar ekki að nefna með ástæðu fyrir valinu . Það er nægur tími til að vera með . Dregið verður síðan úr nöfnum af handahófi þann 10. september og fá vinningshafar sendan tölvupóst til baka með nánari upplýsingum um hvar skal nálgast fenginn . PS . Þeir sem láta fylgja með í póstinum sitt uppáhalds kvót úr Avengers-myndinni eða álit sitt á Shawama eiga séns á aukaglaðningi með vinningnum sínum .